**Auru pirmsskolas izglītības iestādes “Auriņš”**

**pašnovērtējuma ziņojums**

|  |  |
| --- | --- |
| Dobeles novads, Auri 08.11.2021. |  |
| (vieta, datums) |  |

**Publiskojamā daļa**

SASKAŅOTS

|  |  |  |
| --- | --- | --- |
| Dobeles novada Izglītības pārvaldes vadītāja |  |  |
| (dokumenta saskaņotāja pilns amata nosaukums) | | |
|  |  | Aija Didrihsone |
| (paraksts) |  | (vārds, uzvārds) |
| 08.11.2021. |  |  |
| (datums) |  |  |

1. **Izglītības iestādes vispārīgs raksturojums**
   1. **Izglītojamo skaits un īstenotās izglītības programmas 2020./2021.māc.g.**

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Vispārējās pirmsskolas izglītības programma | 01011111 | Skolas iela 10a, Auri,  Auru pagasts, Dobeles novads | V-5547 | 27.09.2012 | 59 | 70 |

* 1. **Pedagogu un atbalsta personāla nodrošinājums**

|  |  |  |  |
| --- | --- | --- | --- |
| Nr. p.k. | Informācija | Skaits | Komentāri  (nodrošinājums un ar to saistītie izaicinājumi, pedagogu mainība u.c.) |
| 1. | Pedagogu skaits izglītības iestādē, noslēdzot 2020./2021.māc.g. (31.08.2021.) | 8 | Pedagoģisko procesu īsteno 8 pedagogi, tai skaitā iestādes vadītājs. Pamatdarbā – 7 pedagogi. |
| 2. | Ilgstošās vakances izglītības iestādē (vairāk kā 1 mēnesi) 2020./2021.māc.g. | 1 | Vakance saistīta ar to, ka divi pedagogi atrodas bērnu kopšanas atvaļinājumā. Problēma piesaistīt pedagogu uz noteiktu laiku. |
| 3. | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 3 | Pieejams logopēds un psihologs, kurš izglītības iestādei ir piesaistīts no Dobeles Jaunatnes iniciatīvu un veselības centra.  Izglītības iestādē logopēdam noteikta 0,166 likme, līdz ar to logopēds strādā tikai ar 5-6 gadus veciem izglītojamajiem. Pieprasījums pēc logopēda pakalpojuma ir lielāks. Logopēda pakalpojums būtu nepieciešamas arī 3 – 4 gadus veciem izglītojamajiem.  Izglītojamajam ar funkcionālajiem traucējumiem piesaistīts asistents pārvietošanās atbalstam un pašaprūpes veikšanai. |

* 1. **Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.mācību gadā (kvalitatīvi un kvantitatīvi, izglītības iestādei un izglītības iestādes vadītājam)**

1. **Prioritāte:**

Vienotas pieejas ieviešana izglītojamo mācību sasniegumu vērtēšanā un speciālo vajadzību noteikšanā.

Sasniedzamie rezultāti: Kvalitatīvi:

* plānojot izglītojamo sasniedzamos rezultātus un veicot izglītojamo mācību sasniegumu vērtēšanu, pedagogi ievēro visus vērtēšanas pamatprincipus;
* pedagogi, sadarbojoties ar atbalsta komandu, veic izglītojamo speciālo vajadzību izvērtēšanu, nosaka atbalsta pasākumus mācību procesā;
* pedagogi regulāri informē izglītojamo vecākus par izglītojamo mācību sasniegumiem, mērķtiecīgi motivējot līdzdarbojas izglītojamo attīstības sekmēšanā;
* pedagogi organizē sarunas ar izglītojamo vecākiem, informējot par izglītojamo speciālajām vajadzībām, vienojoties par nepieciešamajiem atbalsta pasākumiem, kas sekmē izglītojamo ar speciālām vajadzībām iekļaušanu izglītības procesā;
* iestādes vadītājs nodrošina vienotu izglītojamo mācību sasniegumu vērtēšanu, pārrauga vērtēšanas procesus un veicina pedagogu tālākizglītību par vērtēšanas metodēm un vērtēšanā iegūtās informācijas izmantošanu.

Kvantitatīvi:

100% pedagogu pārzina izglītojamo mācību sasniegumu vērtēšanas un speciālo vajadzību noteikšanas kārtību;

* organizētas 2 sanāksmes pedagogiem par izglītojamo mācību sasniegumu vērtēšanas metodiku;
* ne retāk kā 1 reizi mēnesī pedagogi veic izglītojamo summatīvo vērtēšanu un datu analīzi.

1. **Prioritāte:**

Jaunas pašvērtēšanas kārtības ieviešana izglītības iestādē

Sasniedzamie rezultāti: Kvalitatīvi:

* vērtēšanas procesā piedalās visas mērķgrupas – pedagogi, darbinieki, vecāki, iestādes dibinātājs;
* visas pašvērtēšanā iesaistītās mērķgrupas izprot izglītības iestādes misiju, vīziju un sasniedzamos rezultātus, kā arī aktīvi iesaistās kopīgi definēto mērķu sasniegšanā;
* iestādes vadītājs mērķtiecīgi koordinē pašvērtēšanas procesa norisi izglītības iestādē un sagatavo pašnovērtējuma ziņojumu.

Kvantitatīvi:

* par 30 % pieaugusi visu mērķgrupu iesaistīšanās izglītības iestādes darba pašvērtēšanas procesā;
* ir organizētas 4 darba sanāksmes par pašvērtēšanas norisi izglītības iestādē;
* pašvērtēšanā ir izmantotas vismaz 4 -5 kvalitātes vērtēšanas metodes.

1. **Izglītības iestādes darbības pamatmērķi** 
   1. **Izglītības iestādes misija:** “Pedagoga darbs ir atrast bērnā aicinājumu, stiprās un vājās puses. Jāved bērns pie nozīmīgiem darbiem, kas būs viņa aicinājums. Ja bērns atrod jēgu savai dzīvei, tad arī mēs esam savu uzdevumu izpildījuši” *(Marija Montessori)*.
   2. **Izglītības iestādes vīzija par** **izglītojamo**: Dzīvespriecīgs un zinātkārs bērns, kurš pirmsskolā apgūto prot pielietot dzīvē.
   3. **Izglītības iestādes vērtības cilvēkcentrētā veidā**: Cieņpilna attieksme pret līdzcilvēkiem, spēja solidarizēties (sadarboties) kopīgu mērķu sasniegšanā, spēja uzņemties atbildību par savas izvēles un rīcības sekām.
   4. **2020./2021.mācību gada darba prioritātes (mērķi/uzdevumi) un sasniegtie rezultāti:**

Mērķis: Pilnveidot izglītības iestādes darba kvalitāti, sekmējot pedagogu prasmi organizēt mūsdienīgu mācību un audzināšanas procesu, tādējādi uzlabojot izglītojamo individuālās kompetences un mācību sasniegumus.

|  |
| --- |
| 1. **Uzdevums:**   Iestādes vadības komandas un pedagogu profesionālo kompetenču pilnveide, sekmējot vienotu izpratni par kompetenču pieeju mācību saturā un tā ieviešanu ikdienas darbā, paaugstinot pedagogu atbildību izglītības kvalitātes nodrošināšanā. |
| Sasniegtais rezultāts:   * 1. Izglītības iestādes vadība profesionālās pilnveides aktivitātēs apguvusi kompetencēs balstītu mācību satura ieviešanas teorētiskos aspektus un aktīvi darbojas pārmaiņu ieviešanā, nodrošinot atbalstu pedagogiem: * organizējot teorētiskas un praktiskas apmācības par kompetenču pieejas mācību saturā ieviešanu ikdienas darbā, par daudzveidīgu mācību metožu pielietošanas iespējām; * sniedzot konsultācijas pedagogiem par mācību procesa plānošanu un organizēšanu; * nodrošinot mērķtiecīgu pedagogu izglītošanos profesionālās pilnveides kursos.   1. Izveidota pedagogu savstarpējās mācīšanās sistēma, plānojot un organizējot pedagogu savstarpējo mācīšanos: * nodarbību vērošana, apmeklējot citu pedagogu vadītās nodarbības un daloties pieredzē ar “Labās prakses piemēriem”, analizējot redzēto; * dalīšanās pieredzē pēc profesionālās pilnveides kursu apmeklēšanas: jaunas atziņas, metodes, ko un kā plāno ieviest savā darbā; * metodisko uzskates materiālu gatavošana un savstarpēja dalīšanās ar materiāliem.   1. Izglītojamo vecāki ir informēti par paveikto izglītības iestādē kompetencēs balstīta izglītības satura ieviešanā.   2. Izglītības iestādē mērķtiecīgi papildināti mācību uzskates materiāli un tehniskie resursi kvalitatīvai mācību satura īstenošanai. |

|  |
| --- |
| 1. **Uzdevums:**   Mērķtiecīgu un interaktīvu mācību metožu pielietošana, veicinot izglītojamo praktiskā darbībā un pieredzē balstītu mācīšanos, apkārtējās pasaules izzināšanu, patstāvību un atbildību par sava darba rezultātiem. |
| Sasniegtais rezultāts:  2.1. Atbilstoši iekšējam kontroles plānam organizētas nodarbību vērošanas, lai noskaidrotu, kā tiek plānots un organizēts mācību process, kā ikdienas darbā tiek īstenota kompetenču pieejas ieviešana, interaktīvu mācību metožu pielietošana.   * 1. Pedagogi mācību procesā, izglītojamo interaktivitātes nodrošināšanai, regulāri izmanto gaismas galdus, gaismas molbertu, elektroniskos materiālus, kuri pieejami interneta vietnēs un Montessori praktiskās darbošanās materiālus.   2. Pedagogi kopā ar izglītojamajiem iekārto grupas mācību telpu atbilstoši nedēļas tēmai, veido “runājošās sienas”, tēmu izziņas stendus.   3. Grupu aktivitāšu centros ir izvietoti daudzveidīgi mācību līdzekļi un uzskates materiāli izglītojamo pašvadītas mācīšanās sekmēšanai. |
| 1. **Uzdevums:**   Atbalsta personāla piesaiste izglītojamo individuālo attīstības vajadzību nodrošināšanā, kvalitatīvas palīdzības sniegšanā vecākiem izglītojamo audzināšanā un izglītošanā. |
| Sasniegtais rezultāts:  3.1.Logopēds nodrošina mērķtiecīgu sadarbību ar pedagogiem un izglītojamo vecākiem, informējot par izglītojamā valodas attīstību un nepieciešamo korekcijas darbu.  3.2.Atbalsta komanda reizi ceturksnī organizē atbalsta komandas sanāksmes, kuru laikā tiek apkopota un izvērtēta informācija par izglītojamo diagnostikas rezultātiem, par izglītības procesa organizāciju un atbalstu izglītojamajiem, kuriem ir nepietiekami mācību sasniegumi, un/vai uzvedības traucējumi.  3.3.Pedagogi sniedza regulāru atbalstu vecākiem, kuru izglītojamie šajā mācību gadā izglītības iestādi neapmeklēja, nodrošinot ar mācību materiāliem, konsultācijām. |
| 1. **Uzdevums:**   Izglītības iestādes darba kvalitātes monitoringa organizēšana izglītības iestādes attīstībai un izaugsmei. |
| Sasniegtais rezultāts:  4.1. Iestādes vadības komanda veica izglītības iestādes darba kvalitātes izvērtēšanu visos darbības virzienos, atbilstoši iegūtajiem rezultātiem mērķtiecīgi pilnveidojot izglītības iestādes darba kvalitāti (normatīvo aktu izstrāde, pedagogu savstarpējās mācīšanas pilnveide, interaktīvu mācību metožu ieviešana).  4.2. Pedagogi, darbinieki un izglītojamo vecāki iesaistījās izglītības iestādes darba izvērtēšanā:   * organizētas sarunas un intervijas ar pedagogiem, iestādes padomi, * veikta darbinieku anketēšana par darbinieku apmierinātību un attieksmi pret darbu, * veikta izglītojamo vecāku anketēšana par izglītības iestādes mācību procesa un vides kvalitāti.   4.3. Mācību gadu noslēgumā pedagogi veica izglītības iestādes darba izvērtējumu un sava darba pašnovērtējumu, izzinot savas un izglītības iestādes stiprās puses un turpmākās attīstības vajadzības. |

1. **Kritēriju izvērtējums** 
   1. **Kritērija “Administratīvā efektivitāte” stiprās puses un turpmākas attīstības vajadzības**

| **Stiprās puses** | **Turpmākās attīstības vajadzības** |
| --- | --- |
| Iestādes vadītājs nodrošina izglītības iestādes darbības pašvērtēšanu un ar to saistīto attīstības plānošanu, izvirzot vīziju, stratēģiskos mērķus, ikgadējās prioritātes.  Izglītības iestāde pašvērtēšanā izmanto vismaz 4-5 izglītības kvalitātes vērtēšanas metodes.  Izglītības iestādes darbības pašvērtēšanā un attīstības plānošanā tiek iesaistīta lielākā daļa no izglītības iestādes darbībā iesaistītajām mērķgrupām. | Pilnveidot kvalitātes vērtēšanas metožu izmantošanu izglītības iestādes darbības pašvērtēšanā un attīstības plānošanā.  Iesaistīt visas mērķgrupas izglītības iestādes darbības pašvērtēšanā un attīstības plānošanā.  Sadarbībā ar dibinātāju noteikt kvalitātes mērķus, kas atspoguļo kvalitatīvi un kvantitatīvi sasniedzamos rezultātus iestādei. |
| Iestādes vadītājam ir izpratne par dažādām personāla vadības metodēm. Pienākumus un atbildību pamatā deleģē administrācijas pārstāvjiem un pedagogiem, atsevišķos gadījumos konkrētu vadības uzdevumu veikšanā piesaistot citu mērķgrupu pārstāvjus.  Iestādes personālam ir izpratne par katra individuālajiem un visiem kopīgi sasniedzamajiem rezultātiem, aktīvi iesaistās kopīgi definēto mērķu sasniegšanā.  Iestādes darbiniekiem ir raksturīga labbūtība. | Veidot vienotu izpratni visām mērķgrupām par izglītības iestādes labu pārvaldību un atbildību kopīgi definēto mērķu sasniegšanā. |
| Izglītības iestādes vadības komandu veido administrācijas darbinieki (vadītājs un vadītāja vietnieks izglītības jomā) un pedagogi, kas mērķtiecīgi strādā pie dibinātāja un iestādes kopīgi izvirzīto mērķu sasniegšanas.  Izglītības iestādes mērķi tiek regulāri aktualizēti, ņemot vērā iepriekšējā mācību gadā sasniegtos rezultātus. | Pilnveidot izglītības iestādes vadības komandas pārvaldības un darbības efektivitāti kopīgu mērķu sasniegšanai. |
| Iestādes vadītājs, iesaistot visas mērķgrupas, katru gadu budžeta plānošanas periodā veic iestādes vajadzību izvērtēšanu, kvalitatīva mācību procesa, vides un saimnieciskās darbības nodrošināšanai. Regulāri veic iestādes finanšu līdzekļu izlietojuma efektivitātes kontroli.  Izglītības iestāde no dažādiem avotiem piesaista resursus (finanšu, materiālos) izglītības kvalitātes uzlabošanai, vides pilnveidei. | Turpināt nodrošināt efektīvu finanšu līdzekļu un materiāltehnisko resursu pārvaldību. |

* 1. **Kritērija “Vadības profesionālā darbība” stiprās puses un turpmākas attīstības vajadzības**

| **Stiprās puses** | **Turpmākās attīstības vajadzības** |
| --- | --- |
| Iestādes vadītājs mērķtiecīgi izstrādā iekšējos normatīvos aktus, galvenokārt balstoties uz savām juridiskajām zināšanām.  Iekšējie normatīvie akti tiek pielietoti ikdienas darbā, efektīvai iestādes darbības nodrošināšanai. Iestādes vadītājs, atbilstoši reālajai situācijai, regulāri atjauno iekšējos normatīvos aktus un papildina informāciju VIIS sistēmā. | Regulāri pilnveidot zināšanas un profesionālo kompetenci tiesiskuma jautājumos un normatīvo aktu izstrādē, lai regulāri nodrošinātu izglītības iestādes tiesiskumu. |
| Iestādes vadītājs spēj pieņemt nepieciešamos lēmumus, arī nepopulārus, spēj vadīt krīzes situācijas un uzņemties atbildību par savu rīcību un pieņemtajiem lēmumiem.  Lēmumu pieņemšanas procesā iestādes vadītājs konsultējas ar lielāko daļu no iesaistītajām mērķgrupām. | Pilnveidot zināšanas un kompetenci par līderības stratēģijām un taktikām, lēmumu pieņemšanas procesā iesaistot visas mērķgrupas. |
| Iestādes vadītājs savu viedokli izsaka skaidri, argumentēti un loģiski. Komunikācija tiek veidota uz savstarpējas uzticēšanās un atbalsta bāzes. Konfliktsituācijas tiek atrisinātas taisnīgi, balstoties uz pārbaudītiem faktiem. Vienošanās par atšķirīgiem uzskatiem tiek risināta savstarpējā sarunu ceļā. | Pilnveidot zināšanas un kompetenci par dažādiem komunikāciju veidiem, pieejām un metodēm, lai sekmīgi īstenotu izglītības iestādes pārvaldību un komunikācijā ar dažādām mērķgrupām nodrošinātu personalizētu atgriezenisko saiti. |
| Iestādes vadītājs ir definējis personīgās vērtības, savstarpējā komunikācijā un saskarsmē ar citiem rīkojas saskaņā tām.  Vadītāja darbība ir ētiska, to atklāj vārdu un darbu saskaņa, godīgums, cieņpilna komunikācija, profesionāla viedokļa paušana gan iekšējā, gan publiskajā komunikācijā. | Veidot vienotu izpratni visām mērķgrupām par izglītības iestādē definētajām vērtībām un sadarbības principiem, veidojot uz līdzatbildību vērstu iestādes kultūru. |
| Iestādes vadītājs izglītības iestādē īsteno valstī noteiktos izglītības nozares mērķus, regulāri izvērtējot izglītības iestādes darbību un sasniegtos rezultātus. | Turpināt sekot izglītības nozares politikas jautājumiem un plānošanas dokumentiem valsts līmenī.  Popularizēt izglītības iestādes paveikto, kā labas prakses piemēru. |
| Iestādes vadītājam ir pietiekamas zināšanas un izpratne audzināšanas, mācīšanas un mācīšanās jautājumos. Iestādes vadītājs regulāri seko līdz aktualitātēm izglītības jomā un mērķtiecīgi iesaistās pedagoģisko jautājumu risināšanā izglītības iestādē. | Pilnveidot zināšanas un profesionālo kompetenci par aktualitātēm pedagoģijā, pārvaldības jautājumos un pētījumos, lai nodrošinātu kvalitatīvu izglītības procesa vadību izglītības iestādē. |

* 1. **Kritērija “Atbalsts un sadarbība” stiprās puses un turpmākas attīstības vajadzības**

| **Stiprās puses** | **Turpmākās attīstības vajadzības** |
| --- | --- |
| Iestādes vadītājs sistemātiski sadarbojas ar dibinātāju, lai sasniegtu izglītības iestādē izvirzītos mērķus un ikgadējās darba prioritātes, nodrošinātu būtiskāko funkciju īstenošanu, t.i. nodrošinātu iestādes attīstības vajadzības, mērķtiecīgu darbinieku profesionālās kompetences pilnveidi, infrastruktūru un resursus izglītības programmas īstenošanai. | Pilnveidot sadarbību ar dibinātāju, kopīgi definējot izglītības kvalitātes mērķus izglītības iestādes attīstībai un optimālas infrastruktūras nodrošināšanai. |
| Iestādes vadītājs regulāri iesaistās un atbalsta sadarbību ar vietējo kopienu, piemēram, pagasta pārvaldi, piedāvājot kopīgi īstenojot pasākumus un aktivitātes pagasta iedzīvotājiem.  Iestādes vadītājs sadarbojas ar sociālo dienestu, bāriņtiesu, profesionāli risinot jautājumus par izglītojamo drošību ģimenē, ja ir aizdomas par vardarbību no vecāku puses. | Pilnveidot sadarbību ar vietējo kopienu un nozares organizācijām, pārstāvot izglītības iestādes intereses, piedaloties kopienas/nozares rīkotajās aktivitātēs kā arī piedāvājot savus pasākumus sadarbības veicināšanai. |
| Iestādes vadītājs savā darbā, veidojot izziņas un inovācijas kultūru izglītības iestādē, izmanto personāla un cilvēkresursu vadību, pievēršot uzmanību gan fiziskās vides, gan mikrovides uzlabošanai iestādē.  Izglītības iestādes personālam ir izpratne par aktuālo pārmaiņu būtību izglītībā un lielākā daļa ir motivēti un gatavi aktīvi iesaistīties šo pārmaiņu ieviešanā, izprot to nepieciešamību. | Veidot visām mērķgrupām vienotu izpratni par nepieciešamību veikt pārmaiņas un ieviest inovācijas izglītības iestādē, lai uzlabotu izglītības darba kvalitāti.  Pilnveidot darbu pie izglītības iestādes organizācijas kultūras veidošanas un novērtēšanas. |
| Iestādes vadītājs sistemātiski vada pedagogu savstarpējo mācīšanos un komanddarbu. Izglītības iestādē tiek praktizēta mērķtiecīga pedagogu savstarpējā sadarbība: vērotas nodarbības, veidoti metodiskie materiāli, organizētas sarunas. Sadarbībā ar dibinātāju tiek nodrošināta pieredzes apmaiņa ar citām izglītības iestādēm, prezentējot savu profesionālo pieredzi un gūstot jaunu skatījumu. | Veidot vienotu izpratni pedagogiem par komanddarba un savstarpējās pieredzes apmaiņas nozīmi sekmīgai izglītības programmas īstenošanai.  Nodrošinot mērķtiecīgu pedagogu savstarpējo mācīšanos un dalīšanos pieredzē, pieredzes apmaiņu ar citām izglītības iestādēm. |
| Izglītības iestādē ir ieviesta noteikta sadarbības sistēma, kas ļauj iesaistīties visiem vecākiem.  Liela daļa vecāku ir atbalstoši un līdzdarbojas izglītības iestādes attīstības prioritāšu izvirzīšanā un realizēšanā. | Pilnveidot sadarbības sistēmu ar izglītojamo vecākiem, lai veicinātu vecāku ieinteresētību sadarboties ar izglītības iestādi, motivētu vecākus aktīvāk iesaistīties izglītojamo attīstības sekmēšanā. |
| Iestādes vadītājs rada priekšnosacījumus un atbalsta sekmīgu Iestādes padomes darbību. Katru gadu ar Iestāde padomes līdzdalību un citu vecāku iesaisti tiek realizēts kāds atbalsta projekts, aktivitāte izglītības iestādes izglītības kvalitātes uzlabošanai, vides pilnveidei. | Iesaistīt Iestādes padomi izglītības iestādes darbības plānošanas, īstenošanas un vērtēšanas procesā, vienotai izglītības iestādē definēto mērķu sasniegšanai. |

* 1. **Kritērija “Pedagogu profesionālā kapacitāte” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Visiem pedagogiem, kuri strādā izglītības iestādē, ir normatīvajos aktos noteiktā nepieciešamā izglītība un profesionālā kvalifikācija.  Visa nepieciešamā informācija par pedagogu izglītību un profesionālo kvalifikāciju savlaicīgi ir ievadīta VIIS un atbilst reālajai situācijai. |  |
| Pedagogu profesionālās kompetences pilnveide tiek plānota un organizēta atbilstoši normatīvo aktu prasībām. Visi pedagogi, kuri strādā izglītības iestādē, veic tiesību aktos noteikto profesionālās kompetences pilnveidi - 3 gadu laikā apmeklējot 36 stundu profesionālās kompetences pilnveides kursus, tai skaitā kursus par audzināšanas, bērnu tiesību aizsardzības, pirmās neatliekamās palīdzības jautājumiem. | Nodrošināt pedagogiem regulāru un mērķtiecīgu profesionālās kompetences pilnveidi, izzinot viņu vajadzības un intereses. |
| Izglītības iestādē ir ieviesta pedagogu profesionālās kvalitātes novērtēšanas sistēma, kura apliecina, ka pedagogu darba kvalitāte lielākajai daļai pedagogu ir laba un ļoti laba. | Veidot pedagogiem vienotu izpratni par pedagogu profesionālās kvalitātes novērtēšanas sistēmas nozīmi pedagogu darba kvalitātes pilnveidei un sekmīgai izglītības programmas īstenošanai. |
| Izglītības iestādē ir izveidota sistēma pedagoģiskā personāla darba izvērtēšanai, kas tiek veikta ne retāk kā reizi gadā. Tās pamatā ir dati, kuri iegūti no pedagogu pašvērtēšanas rezultātiem, pedagogu savstarpējās nodarbību vērošanas rezultātiem, kā arī izglītojamo izaugsmes dinamikas rezultātiem. | Pilnveidot izglītības iestādes izglītības kvalitātes nodrošināšanas sistēmu pedagoģiskā personāla darba izvērtēšanai. |

1. **Informācija par lielākajiem īstenotajiem projektiem par 2020./2021.māc.g.**
   1. to īsa anotācija un rezultāti – nav projekti
2. **Informācija par institūcijām, ar kurām noslēgti sadarbības līgumi** 
   1. (izglītības programmu īstenošanai) – nav līgumi
3. **Audzināšanas darba prioritātes trim gadiem un to ieviešana**

* 1. **Prioritāte** (bērncentrētas, domājot par izglītojamā personību)

Veicināt izglītojamo izpratni par vērtībām un tikumiem, veidojot un stiprinot vērtībās balstītu ieradumu veidošanos, personības attīstību.

* 1. **Galvenie secinājumi** **pēc mācību gada izvērtēšanas**

6.1.Izglītības iestādē izstrādāti noteikumi izglītojamo pozitīvas uzvedības atbalstam. Izstrādātas piktogrammas ar grupas noteikumiem un izglītojamo pienākumiem. To ieviešana veicināja izglītojamo izpratni par pienākumiem un tiesībām, nostiprinot tādus tikumus kā savaldība - spēja kontrolēt savas emocijas un uzvedību; atbildība - spēja apzināt savas rīcības sekas; laipnība – spēja būt atsaucīgam un pieklājīgam pret citiem.

6.2.Izglītības iestādē, sadarbojoties visām mērķgrupām, īstenoti atbalsta pasākumi, preventīvas darbības (individuālas sarunas, konsultācijas, situāciju analīzes), lai laikus ievērotu un novērstu problemātisku izglītojamā uzvedību un nodrošinātu pozitīvu, atbalstošu un drošu vidi izglītības iestādē.

6.3.Izglītības iestādē organizētas rotaļnodarbības un pasākumi izglītojamo sadarbības un vērtībās balstītu ieradumu nostiprināšanai. Tas veicināja izglītojamo izpratni par vērtību un tikumu nozīmi, spējot tos saskatīt ikdienas un mācību procesā modelētajās situācijās.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).